Ryan Nugent-Hopkins

Ryan Jeremy Noel Nugent-Hopkins (s. 12. huhtikuuta 1993 Burnaby, Brittiläinen Kolumbia, Kanada) on kanadalainen  jääkiekkoilija, pelipaikaltaan keskushyökkääjä. Hän edustaa NHL-seura Edmonton Oilersia.

Nugent-Hopkins oli vuoden 2011 NHL:n varaustilaisuuden ensimmäinen valinta.

Ennen ammattilaisuraa

Nugent-Hopkins pelasi juniorina kotikaupunkinsa Burnaby Winter Clubissa. Vuonna 2005 hän johdatti joukkueen välieriin Quebecin junioriturnauksessa ja myöhemmin samana vuonna piirisarjan mestaruuteen. Red Deer Rebels varasi hänet ensimmäisenä vuoden 2008 WHL:n varaustilaisuudessa. Hänet valittiin vuoden 2008 Mac's AAA -turnauksen arvokkaimmaksi pelaajaksi, ja pääsi myös turnauksen tähdistökentälliseen.

Ensimmäisellä WHL-kaudellaan Nugent-Hopkins pelasi viidessä ottelussa keräten kaksi maalia ja kuusi pistettä. Seuraavalla kaudella 2009–2010 hän pelasi 67 ottelua kasaten niissä 24 maalia ja 41 syöttöä. Kauden loputtua Nugent-Hopkins valittiin WHL:n kauden tulokkaaksi. Hän myös selviytyi kolmen parhaan joukkoon koko CHL:n tulokasäänestyksessä ollen lopulta kolmas. 

Ammattilaisura

Edmonton Oilers varasi Nugent-Hopkinsin ykkösvarauksella kesällä 2011. Hän esiintyi edukseen harjoituspeleissä ja onnistui selvittämään paikkansa lopulliseen NHL-kokoonpanoon. Kun Edmonton päätti pitää hänet kokoonpanossaan harjoituskauden jälkeen, monet pitivät häntä fyysisesti liian heikkona NHL:ään. Nugent-Hopkins oli kuitenkin syyskaudella joukkueensa paras pistemies, teki kypärätempun kolmannessa ottelussaan ja syötti viisi maalia yhdessä pelissä. Ennen loukkaantumistaan kesken kauden hän keräsi 35 pistettä. Lisäksi Nugent-Hopkins valittiin kaksi kertaa kuukauden tulokkaaksi. 

Nugent-Hopkins valittiin tulokaskaudellaan mukaan NHL:n tähdistöotteluun, mutta joutui loukkaantumisensa vuoksi jättämään tapahtuman väliin.

Toisen ammattilaiskautensa Nugent-Hopkins aloitti NHL:n työsulun takia AHL-farmiliigan Oklahoma City Baronsissa. Lisäksi ennen NHL:n alkamista hän ehti edustaa Kanadaa nuorten MM-kisoissa. Kanadan kapteenina toiminut Nugent-Hopkins voitti turnauksen pistepörssin, ja hänet valittiin tähdistöjoukkueeseen sekä turnauksen parhaaksi hyökkääjäksi.

Nugent-Hopkins solmi syyskuussa 2013 seitsenvuotisen, arvoltaan 48 miljoonan dollarin jatkosopimuksen Edmonton Oilersin kanssa.http://sports.yahoo.com/blogs/nhl-puck-daddy/ryan-nugent-hopkins-gets-7-42m-deal-oilers-203203176--nhl.htmlhttp://oilers.nhl.com/club/news.htm?id=683257&navid=DL|EDM|homehttp://www.sbnation.com/nhl/2013/9/19/4749546/ryan-nugent-hopkins-contract-extension-edmonton-oilers

Kesäkuussa 2021 Nugent-Hopkins teki Oilersin kanssa kahdeksan vuoden mittaisen ja yhteensä 41 miljoonan dollarin arvoisen jatkosopimuksen. https://www.tsn.ca/edmonton-oilers-ryan-nugent-hopkins-eight-year-41-million-contract-1.1661612

Maajoukkueura

Nugent-Hopkins on edustanut Kanadaa aikuisten arvokisoissa kerran, vuoden 2012 MM-kisoissa. Lisäksi hän on pelannut kerran sekä nuorten (2013) että alle 18-vuotiaiden (2011) maailmanmestaruuskilpailuissa. Nuorten kisoissa Nugent-Hopkins toimi myös Kanadan joukkueen kapteenina.

Uratilastot
Lähde: EliteProspects
 2008–2009 Red Deer Rebels WHL 52460 −−−−− 2009–2010 Red Deer Rebels WHL 6724416528 40220 2010–2011 Red Deer Rebels WHL 69317510651 947116 2011–2012 Edmonton Oilers NHL 6218345216 −−−−− MM 84264 2012–2013 Edmonton Oilers NHL 40420248 −−−−− JMM 6411154  OKC Barons AHL 19812206 −−−−− 2013–2014 Edmonton Oilers NHL 8019375626 2014–2015 Edmonton Oilers NHL 7624325625 −−−−− 2015–2016 Edmonton Oilers NHL 5512223418 −−−−− 2016–2017 Edmonton Oilers NHL 8218254329  130442 WCup 31232 2017–2018 Edmonton Oilers NHL 6224244820 −−−−− MM 105382 2018–2019 Edmonton Oilers NHL 8228416926 −−−−− 2019–2020 Edmonton Oilers NHL 6522396133 42680 2020–2021 Edmonton Oilers NHL 5216193522 41120 2021–2022 Edmonton Oilers NHL 6311395016 16681414 2022–2023 Edmonton Oilers NHL 82376710435 12110114 2023–2024 Edmonton Oilers NHL 8018496736 25715228 2024–2025 Edmonton Oilers NHL 7820294924 22614206 NHL yhteensä 959 271 477 748 334 96 23 58 81 34 AHL yhteensä 19 8 12 20 6 – – – – –

 Palkinnot 

 Palkinto Kausi WHL Jim Piggott Memorial Trophy (WHL:n vuoden tulokas) 2009–2010 NHL NHL:n kuukauden tulokas (lokakuu & marraskuu) 2011–2012

Lähteet

 Aiheesta muualla 

Luokka:Kanadalaiset jääkiekkoilijat
Luokka:Edmonton Oilersin varaamat pelaajat
Luokka:Vuonna 1993 syntyneet
Luokka:Elävät henkilöt